FORTH จ่อเซ็นร่วมทุน”เครือบุญรอด”ตั้งตู้กดเครื่องดื่ม-เติมเงิน ลงทุนเฟสแรก 200 ลบ.
FORTH จ่อเซ็นร่วมทุน"เครือบุญรอด"ตั้งตู้กดเครื่องดื่ม-เติมเงิน ลงทุนเฟสแรก 200 ลบ.
2 ก.ค. 2558

นายพงษ์ชัย อมตานนท์ ประธานกรรมการบริหาร บริษัท ฟอร์ท คอร์ปอเรชั่น จำกัด (มหาชน) หรือ FORTH เปิดเผยว่า บริษัทเตรียมลงนามสัญญาเพื่อตั้งบริษัทร่วมทุนกับเครือบุญรอด ในวันที่ 27 ก.ค.นี้ เพื่อดำเนินธุรกิจตู้กดเครื่องดื่มอัตโนมัติที่สามารถเป็นตู้เติมเงินได้ด้วย คาดว่าจะใช้เงินลงทุนในระยะแรกราว 200 ล้านบาทเพื่อใช้ซื้อตู้และกระจายตู้ทั้งในกรุงเทพฯและต่างจังหวัด พร้อมทั้งเตรียมให้ บมจ.ฟอร์ท สมาร์ท(FSMART) ซึ่งเป็นบริษัทลูกเข้าบริหารงานตู้กดเครื่องดื่มดังกล่าว
นายพงษ์ชัย กล่าวว่า จะมอบหมายให้ FSMART เข้ามาบริหารตู้กดเครื่องดื่มอัตโนมัติดังกล่าว เพราะเห็นว่า FSMART มีศักยภาพและความชำนาญในการบริหารจัดการตู้ สำหรับสินค้าที่บรรจุภายในตู้กดเครื่องดื่มจะเป็นผลิตภัณฑ์ในเครือบุญรอด ซึ่งเป็นสินค้าทีมีคุณภาพและจำเป็นใช้ในชีวิตประจำวัน ซึ่งจะทำให้สามารถขยายช่องทางการจัดจำหน่ายได้เพิ่มขึ้นด้วย